en da nb da en da da da en da en en sv da da da da da da da da da nl en da da da da de nb nb da sv de nb da sv de nb da en sv de nb da sv de nb da da ru da sv de nb da da da sv en nb da sv de nb pl da sv en nb da da sv en nb da sv de nb da da sv nb nb da sv de nb da sv de nb da sv da nb da sv de nb da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
1. februar 2010 hovedret cremefraichehvidløglampersilleyoghurt
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg har egentlig blogget om shawarma før, men det var lavet på basis af resterne af en lammekølle. Denne gang brugte jeg en hel udbenet lammekølle (bare sådan en slave-new zealænder-en, som lå på bunden af fryseren), den vejede nok 800 g. Først blev den marineret i noget krydret yoghurt og derefter kommet i Römertopfen og langtidsstegt i 5 timer. Kødet kunne rives fra hinanden med 2 gafler, så mørt var det – og det smagte SÅ godt. Den forrige opskrift var god, men det her var simpelthen uovertruffent. Begge piger spiste kødet med velbehag, og min yngste datter spurgte om ikke vi kunne få shawarma, hver gang der skal kød på menuen!!!
Med så mange timer i ovnen, er det nok ikke et hverdagsmåltid, men som en anderledes form for gæstemad, eller et weekendmåltid kan det sagtens gå. Jeg bagte tortillas til, men du kan evt. bare købe en pakke arabiske fladbrød, og varme dem let i ovnen.
Vær opmærksom på at langtidstegning krymper kødet temmelig meget, så hvis du skal invitere gæster skal du nok bruge en noget større lammekølle – vi spiste i hvert fald rub og stub! Har du ingen römertopf, så brug en stegepose, eller en stegegryde, der kan komme i ovnen.
1 udbenet lammekølle, ca. 800 g
Kom yoghurt og krydderier i en plastikpose – riv hvidløgene og kom dem ned til blandingen. Ryst posen og kom lammekøllen derned. Slå en knude på posen og masser ligesom kødet med yoghurtblandingen. Kom posen i køleskabet i mindst 3 timer, men gerne natten over.
Stil din römertopf i vand i en halv times tid. Kom nu lammekød og yoghurtblandingen ned i skålen, drys med lidt salt og sæt låget på. Sæt ovnen på 175 grader og stil römertopfen ind i 4-5 timer. Hvis du bruger en stegepose, skal ovnen nok kun stå på 140 grader, da römertopfen ligesom skærmer for varmen. Du kan med fordel dryppe lammekøllen med yoghurt”snasket” et par gange undervejs.
Tag lammekøllen ud af ovnen og riv den i fine stykke med 2 gafler, kom kødet i et fad der holdes varmt (evt. ved ovnens eftervarme), mens brødet bages.
Jeg serverede en creme fraiche-dressing til, som var smagt til med de samme krydderier som kødet, altså spidskommen, garam masala og hvidløg, tomater i både, salat, chilisauce, Klidmosters labre rødbedehumus samt syltede løg:
3 store løg (jeg brugte 2 gule og 1 rød-)
1½ dl eddike (lager- eller æble-)
1 tsk hel koriander
1 håndfuld grofthakket bredbladet persille
Kog en lage af eddike, sukker og krydderier – smag til. Skær løgene i halve både, kom dem i en skål og hæld den varme lage over. Lad det trække til lagen er kold (gerne et par timer) og vend så den bredbladede persille i.
Note: Efterfølgende har jeg lavet shawarma masser af gange med udgangspunkt i denne opskrift, men oftest med en hel lammebov eller en lammehals – begge er fantastiske udskæringer til langtidstilberedning!
Marie Ulletved Holmgaard siger:
1. februar 2010 kl. 11:40
Mums, hvor det lyder godt!! Holder det sig saftigt til dagen efter? Er da ikke sikker på at jeg kan vente til vi skal have gæster med at lave det…
1. februar 2010 kl. 11:58
Eftersom at vi åd det hele, er det lidt svært at svare på – men jeg vil da tro det!
1. februar 2010 kl. 15:36
OMG! Det ser fuldstændig fantastisk ud. Når jeg får min stegegryde i hus skal det der være det første jeg skal lave.
1. februar 2010 kl. 17:58
Jeg var også megastolt af måltidet hele resten af dagen 🙂 det var fantastisk på den autentiske måde!
2. februar 2010 kl. 8:54
Cool måde at tilberede shawarmakødet på synes jeg. Det ser ud til, at kødet opnår en nærmest rillettes-agtig mørhed på grund af den syreholdige marinade og den lange tilberedningstid, hvor der holdes på fugten.
Jeg købte en årgang shawarma hos en libaneser, der havde den mest fantastiske løgsalat med diverse krydderurter.
Sulten efter shawarma, og klokken er 8:53… 😉
2. februar 2010 kl. 9:00
En römertopf er et ordentligt monstrum at have stående, men ind imellem (som i dette tilfælde) når den virkelig opfylder sit formål, og laver mørt og saftigt kød, er det hyldepladsen værd 🙂
For nogle uger siden lavede jeg syltede løg til indisk mad, og de smagte så godt, at jeg på ingen måde er færdig med at eksperimentere med hvor de kan passe ind – og her var det endnu engang helt perfekt.
Og bare rolig, jeg kan også få lyst til de mærkeligste ting tidligt om morgenen…
3. februar 2010 kl. 14:19
Kan man lave dette med oksekød? Og i givet fald, hvilken udskæring vil så passe?
3. februar 2010 kl. 14:41
det tror jeg bestemt godt at du kan – jeg tror at en oksebov ville være passende 🙂
3. februar 2010 kl. 15:04
For dælen, dét ser godt ud!
Skal helt sikkert prøves. Mine tænder løber i vand.
3. februar 2010 kl. 21:24
Det ser fuldstændig enormt lækkert ud – jeg sidder godt nok her og er mæt, men jeg bliver helt sulten alligevel. Hilsen Bente
3. februar 2010 kl. 22:17
@Hanne: Prøv bare løs – ifl. min søster er det ret nemt 🙂
@Bente: Det er nok bedst for taljen at læse opskrifter når man er mæt, men nogen gange kan man også blive fristet over evne!
Marie Ulletved Holmgaard siger:
4. februar 2010 kl. 13:47
Nu er det prøvet, og det blev vildt godt! Jeg brugte min stegegryde, og lavede en kæmpeportion, så der var både til dagen derpå og en gang i fryseren. "Dagen efter"-portionen varmede vi bare i mikroen, og så var den lige så god som den frisklavede 🙂
4. februar 2010 kl. 16:56
Ugens madplan uge 4. | Milles mad siger:
25. januar 2012 kl. 22:47
[…] Shawarma m. brød og […]
Vinder af give-away | Signes Mad siger:
5. marts 2012 kl. 16:00
[…] tilfældigt er min søster og desuden har fødselsdag i denne uge. Hendes yndlingsblog-opskrift er shawarma II. Tusind tak til alle de deltagende, det har været rigtig skønt at høre om jeres […]
Ugens madplan uge 19 | Milles mad siger:
7. maj 2012 kl. 20:53
[…] Lørdag: Shawarma […]
Ugens madplan uge 46 | Milles mad siger:
8. november 2015 kl. 21:31
[…] Durum – eller sharwarma, om du vil. Mindstemanden har set et eller andet på youtube, som han gerne vil […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.